মাসুদ রানা
মাসুদ রানা বাংলাদেশের জনপ্রিয় কথাসাহিত্যিক কাজী আনোয়ার হোসেনের সৃষ্ট একটি কাহিনী-চরিত্র। ১৯৬৬ খ্রিস্টাব্দে ধ্বংস পাহাড় প্রচ্ছদনামের প্রথম গ্রন্থটি থেকে শুরু করে সেবা প্রকাশনী থেকে মাসুদ রানা সিরিজে এই চরিত্রকে নিয়ে চার শতাধিক গুপ্তচরবৃত্তীয় কাহিনীর বই প্রকাশিত হয়েছে। সিরিজের প্রথম দুইটি বই মৌলিক হলেও পরবর্তীতে ইংরেজি ও অন্যান্য ভাষার বইয়ের ভাবানুবাদ বা ছায়া অবলম্বনে রচিত হওয়া বইয়ের আধিক্য দেখা যায়। মাসুদ রানার চরিত্রটিকে মূলত ইয়ান ফ্লেমিংয়ের সৃষ্ট জেমস বন্ড চরিত্রটির বাঙালি সংস্করণ হিসেবে সৃষ্টি করেছিলেন লেখক। কিন্তু বর্তমানে সিরিজটি বাংলা বই এর জগতে স্বকীয় একটি স্থান ধরে রেখে পথ চলছে।
ওয়ার্নিং (২০১৫-এর চলচ্চিত্র)
পাচারকারীদের হাত থেকে শিশুদের উদ্ধার করে ডিসিডিবি মুরাদ হাসান। এরই মধ্যে থানায় ফ্যাক্স আসে ডঃ মাসুদকে কিডন্যাপ করা হবে। কিডন্যাপারের পিছু নিয়ে মুরাদ ঢুকে যায় চ্যানেল এক্সের অফিসে। সেখানে সে টিভি রিপোর্টার জিসানকে পাকড়াও করে। জিসান তাকে উল্টো ক্যামেরার সামনের কিডন্যাপার সম্পর্কে জিজ্ঞাসাবাদ করার সময় জিসানের এক সহকর্মী দেখান চ্যানেল ওয়াইতে কিডন্যাপ হওয়া ডঃ মাসুদকে দেখাচ্ছে, যেখানে মাসুদ তার পাপকর্মের কথা স্বীকার করে। এই তথ্য ধারণ করে চ্যানেল ওয়াইয়ের রিপোর্টার তৃণা হাসান।